**SKRAĆENI ZAPISNIK**

s 32. sjednice Školskog odbora održane 29.10.2020. godine u 18:00.

Prisutni: Ivana Cvetko, Davor Žažar, Marija Tkalec, Natalija Knezić-Medvedec.

Opravdano nenazočni: predsjednik Danijel Sporiš, Martina Bišćan i Ančica Slaviček.

Osim članova Školskog odbora sjednici je prisustvovala ravnateljica škole Snježana Romić.

Zapisničarka: Valentina Čekolj, tajnica.

Sjednicu otvara zamjenica predsjednika Školskog odbora Ivana Cvetko, pozdravlja nazočne, utvrđuje kvorum i čita dnevni red s Poziva na sjednicu:

1. Usvajanje zapisnika s 31. sjednice Školskog odbora

2. Davanje suglasnosti na primanje u radni odnos učiteljice informatike na nepuno (14 sati) neodređeno radno vrijeme – novootvoreno radno mjesto

3. Davanje suglasnosti na primanje u radni odnos voditeljice računovodstva na puno određeno radno vrijeme – zamjena

4. Razmatranje i donošenje novog Etičkog kodeksa

5. Pitanja i prijedlozi.

Dnevni red je jednoglasno usvojen.

Ad. 1.) Zapisnik s 31. sjednice Školskog odbora jednoglasno je usvojen.

Ad. 2.) Školski odbor jednoglasno je dao suglasnost za primanje u radni odnos učiteljice informatike na nepuno (14 sati) neodređeno radno vrijeme – novootvoreno radno mjesto.

Ad. 3.) Školski odbor jednoglasno je dao suglasnost za primanje u radni odnos voditeljice računovodstva na puno određeno radno vrijeme – zamjena.

Ad. 4.) Ravnateljica upoznaje prisutne s novim Etičkim kodeksom, kojega je Školski odbor jednoglasno usvojio.

Ad. 5.) Pod točkom pitanja i prijedlozi, ravnateljica je iznijela informacije o trenutnom stanju u školi. Naime, imamo jednu učiteljicu koja je pozitivna na virus COVID 19, koja je u samoizolaciji, te dvoje učenika koji su u samoizolaciji. Također, ravnateljica govori da se održava online nastava s djecom koja su u samoizolaciji, te će se tako nastaviti i dalje. Trenutno se i hrvatski jezik održava online, do povratka učiteljice u školu. Nadalje, ravnateljica je istaknula da tražimo zamjenu za učiteljicu prirode, kemije i biologije koja je trenutno na čuvanju trudnoće. Dobili smo dopis župana i Stožera civilne zaštite Krapinsko-zagorske županije u kojem se navodi da se do daljnjega neće davati nove suglasnosti za korištenje školskih sportskih dvorana od strane vanjskih korisnika zbog trenutne epidemiološke situacije. Odnosno, sve do sada izdane suglasnosti osnivača, stavit će se izvan snage s danom 27. listopada 2020. godine.

Zapisničarka:

Valentina Čekolj, tajnica